Maria Väli

Maria Väli (sündinud 19. oktoobril 1988) on eesti laulja (sopran).

Ta alustas muusikaõpinguid Kuressaare Muusikakoolis Tiit Pauluse õpilasena. On osalenud Eesti Televisiooni lauluvõistlustel "Laulukarussell" ja "Kaks takti ette".

2008. aastal lõpetas ta Saaremaa Ühisgümnaasiumi.

2011. aastal võitis ta Uno Naissoo nimelisel noorte loomingukonkursil peaauhinna endakirjutatud lauluga "Forgotten Garden".

2013. aastal õppis ta ühe aasta Norra Tehnika- ja Teadusülikooli džässmuusika osakonnas. 2014. aastal lõpetas ta Eesti Muusika- ja Teatriakadeemia jazzmuusika eriala magistriõpingud.

2015. aastast on ta laulustuudio Meero Muusik poplauluõpetaja. Lisaks töötab ta Tallinna Tehnikaülikooli Kammerkoori hääleseadjana.

Ta on laulnud naisansamblis Söörömöö ja esinenud džässansamblitega 2 + 2 = 5 ja Maria Väli Kvartett. Peale selle laulab ta vokaalansamblis Estonian Voices.

Viited

Eesti lauljad
Eesti Muusika- ja Teatriakadeemia vilistlased
Sündinud 1988